8 MARCA
Jest taki dziyń, szczególny dziyń
Kaj wszystke inksze idom w ciyń
Bo co kożdy chop chciołby mieć
Jak niy ta swoja piykno płeć
Czy to jest baba czy tyż cera
Czy to jest anioł, czy chetera
Niych kożdy chop ło tym pamiynto
Że roz w roku panie majom świynto
Prziniyś ji rano śniodanie do łożka
Że ji fest pszajesz, szepni do uszka
Kup babie kwiotek, cerze szekulada
I kożdo z nich bydzie fest rada
Niy kożdo kobiyta modelkom jest
Za co inkszego pszajesz ji fest
Za to że co rano bydzi cie do roboty
Potym ci sprzonto, piere, bigluje galoty
Dziecka nakarmi i durch je wachuje
Sztopuje, szyje, rolady filuje
Choć z somsiadkom poklacho w siyni
To zdonży umyć łokna, gardiny przemiynić
Niy godejcie nigdy babie take gupoty
Że jak siedzi w doma niy mo roboty
Besto niych kożdy chop ło tym pamiynto
Kejby roz w roku zrobić babie świynto.
Janina Żoch
slv_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn swe_Latn